
Ehitusloa andmine (Albert-August Tiimanni tänav J1) 

1. ASJAOLUD JA MENETLUSE KÄIK

28.06.2017 laekus ehitisregistri elektroonilisse keskkonda läbivaatamiseks Albert-August Tiimanni tänaval J1 asuva maagaasi jaotustorustiku Narva-Põhja b3 ümberehitamiseks ehitusloa taotlus koos ehitusprojektiga (linnavalitsuse dokumendiregistris nr 6755).

28.06.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/22217 menetluse nr 103847, ning suunatud arhitektuuri- ja planeerimise osakonnale, Linnamajandusametile ja AS-ile Gaasivõrgud  kooskõlastamiseks. 

1.Ehitusloa menetlus toimus ehitisregistri elektroonilises keskkonnas. AS Gaasivõrgud kooskõlastasid ehitusloa taotluse järgmiste tingimustega:

„Enne olemasoleva asuva Aleksandr Suvorovi B-kategooria gaasitorustiku üleviimise tööde alustamist gaasitorustiku ümberpaigaldamise ehitaja peab sõlmima AS`ga Gaasivõrgud vastutavat lepingut. Ka gaasitorustiku ümberpaigaldamise ehitaja peab peale ehitustööde lõpetamist vormistama EHR`is ümberpaigaldatud gaasitorustikule kasutusluba. Kõik kulud seotud gaasitorustiku ümberpaigaldamisega ja kasutusloa EHR`is vormistamisega ( s.a. riigilõiv kasutusloa taotluse eest ) katab gaasitorustiku üleviimise ehitaja või gaasitorustiku üleviimise tellija/initsiaator. AS Gaasivõrgud, Virumaa regioonijuht Dmitri Makarov AS Gaasivõrgud.“

2.Linnamajandusamet kooskõlastas ehitusloa eelnõu järgmiste tingimustega:

2.1. Narva linna omandis olevad kinnistud koormatakse servituudiga
2.2.Kaevetööloa vormistamise tingimusel.
Linnamajandusameti teede vanemspetsialist ehitusloa taotluse eelnõu  määratud tähtajaks jättis kooskõlastamata ning ei pikendanud kooskõlastamise tähtaega. Ehitusseadustiku § 42 lg 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. Kuna Linnamajandusameti teede vanemspetsialist ei soovi ehitusloa eelnõu kohta arvamust avaldada, vaikimisi loen tema poolt ehitusloa eelnõu kooskõlastatuks. 
3.Arhitektuuri ja planeerimise osakond ei kooskõlastanud ehitusloa eelnõu järgmistel põhjustel:

3.1. „19.06.2017. a laekus vastuväide A.-A. Tiimanni tänava osa J1 tee-põhiprojektis toodud projektlahendusele (vt lisatud fail). OÜ Baltisigma ei kooskõlastanud sissesõitu A.-A. Tiimanni tn 1n krundile. Gaasitorustiku kaitse sõltub sissesõidu asukohast. 
3.2. Puuduvad A.-A. Tiimanni tn 1j (OÜ BAMILONE) ja A.-A. Tiimanni tn 1n (OÜ Baltisigma) kooskõlastused. 
3.3. Geodeetiline krundi alusplaan peab olema vastu võetud Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt. Seletuskirjas esitada vastuvõtmise kuupäev. 
3.4. Esitatud on vale tänava nimetus. Õige: A.- A. Tiimanni tänav. 
3.5. Tiitellehel esitada andmed vastutava spetsialisti kvalifikatsiooni kohta, tellija aadress ja kontaktandmed.“

Ehitusseadustiku § 42 lg 3 p 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.

Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist. Ehitusluba kantakse elektrooniliselt ehitisregistrisse.

Ehitusloa väljastaja, järelevalve osakond, on seisukohal, et arhitektuuri ja planeerimise osakonna märkused osaliselt võib jätta arvestamata ning osaliselt sätestada neid kõrvaltingimustena järgmistel põhjustel:

1, 2. Gaasitorustiku ümberehitamine on põhjustatud olemasoleva gaasitorustiku asukohas avalikult kasutatava tee ehitamisest. Maagaasitorustiku ümberehitamise nõue on toodud välja A.A.Tiimanni tänava J1 tee ehitusprojekti AS-i Gaasivõrgud kooskõlastuse tingimustes koos ümberehitamise skeemidega ning Tee ehitusprojekti seletuskirja p. 3.6.4. ja projekti asendiplaanil. Seega ümberehitatav maagaasitorustiku ehitusprojekt on  Tee ehitusprojekti lahutamatu osa. Maagaasitorustiku ümberehitamise ehitusprojekt on tõepoolest kooskõlastamata A.A.Tiimanni tn 1j kinnistu omanikuga, kuid ehitusprojekti kohasekt pikki A.A.Tiimanni tn 1j kinnistu piiri ümberehitatava maagasitorustiku asukohta ei ole muudetud ning uus gaasitoru paigaldatakse vanasse kaevikusse, seega asjaõigusseaduse rakendamise seaduse § 152 lg 1 sätestatud olemasoleva gaasitehnovõrgu suhtes talumise kohustus A.A.Tiimanni tn 1j omanikul säilib. A.A.Tiimanni tänava J1 tee ehitusprojekt on A.A.Tiimanni tn 1j kinnistu omanikuga kooskõlastatud, millega võib tutvuda Narva linnavalitsuse kirjaderegistris nr 4814 all.

A.-A. Tiimanni tn 1n kinnistu omanik jättis kooskõlastamata tee ehitusprojekti, millega võib tutvuda Narva linnavalitsuse kirjaderegistris nr 4814 all. Kuna maagaasitorustiku ümberehitamise ehitusprojekt on A.A.Tiimanni tänava J1 tee ehitusprojekti lahutamatu osa, kõik 28.06.2017 Narva Linnavalitsuse korralduses nr 621-k sätestatud kõrvaltingimused laienevad ka maagaasitorustiku ümberehitamisele. Seega, enne ehitustööde alustamist peab täpsustama A.-A. Tiimanni tn 1n kinnistu omanikuga sissesõidu asukoha kinnistule ja seega gaasitorustikule kaitsehülsi paigaldamise koha.
3. Olemasolevate andmete kohaselt ehitusprojekti koostamiseks geodeetiline krundi alusplaan on geodeesia ja kaartide spetsialisti poolt vastu võetud. Informatsiooniga geodeetilise krundi alusplaani kohta saab tutvuda Narva linnavalitsuse kirjaderegistris nr 4814 all.

4. Ehitusprojektis on tänavanimetuses toodud üks „n“ täht kahe „nn“ asemel, mis ei saa olla ehitusloa väljastamise põhjuseks, kuna on trükiviga.

5.  Tiitellehel avastatud puudused on üks ainus märkus, mis ei vasta ehitusprojekti vormistamise üldistele nõuetele (17.07.2015 majandus- ja taristuministri määrus nr 97 „Nõuded ehitusprojektile“ § 7 lg 1 p7 ja10), kuid selles puudub ehitusseadustikus § 44 sätestatud ehitusloa andmise põhjus.  
06.07.2017 kõik teised kaasatud isikud kooskõlastasid ehitusprojekti.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.
3. OTSUS

3.1.Anda ehitusluba Albert-August Tiimanni tänaval J1 asuva maagaasi jaotustorustiku Narva-Põhja b3 ümberehitamiseks.

3.2. Enne ehitustööde alustamist ehitustööde tellijat kohustada:

3.2.1. Täita käesoleva  korralduse punktis 1 sätestatud AS Gaasivõrgud tingimised

3.2.2. Täpsustada koos A.-A. Tiimanni tn 1n kinnistu omanikuga, Narva Linnavalitsuse Linnamajandusametiga gaasitorustiku kaitsehülsi paigaldamise koht A.-A. Tiimanni tn 1n kinnistu vastas kinnistule sissesõidu ehitamiseks

3.2.3. Vormistada kaevetöödeluba 

3.2.4. Gaasitorustiku ümberehitamise tööde teostamise graafik kooskõlastada Narva Linnavalitsuse Linnamajandusametiga ning Albert-August Tiimanni tänava J1 ehitajaga
3.3. Narva linna omandis olevad kinnistud koormatakse servituudiga
3.4. Kasutusloa saamiseks esitada koos ehitusdokumentatsiooniga ehitusprojekt, mille kohaselt ehitustööd on teostatud ning milles on parandatud arhitektuuri ja planeerimise osakonna poolt tiitellehel avastatud puudused ja trükivead.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

